CONSILIUL LOCAL AL MUNICIPIULUI


       S I G H I Ş O A R A 

           




H O T Ă R Â R E A    NR. 68






          din 18 aprilie 2011

privind aprobarea protocolului pentru împădurirea unui hectar de teren aflat în proprietatea municipiului
Consiliul Local al Municipiului Sighişoara;


Având în vedere expunerea de motive a Primarului municipiului la propunerea de aprobare a protocolului pentru împădurirea unui hectar de teren aflat în proprietatea municipiului;
Având în vedere prevederile Legii nr. 46/2008, Codul Silvic cu modificările şi completările ulterioare;

        Având în vedere adresa nr. 858/11.03.2011 a Ocolului Silvic Sighişoara cu privire la plantarea în Luna plantării arborilor  a unui hectar de pădure în afara fondului forestier, cu personal silvic şi ITRSV şi întreţinerea acesteia, până la realizarea stării de masiv, fără nici o cheltuială pentru proprietarul terenului;

Având în vedere adresa municipiului nr. XI/2/5526/18.03.2011 prin care se exprimă acordul de principiu privind plantarea unui hectar de pădure pe un amplasament aflat în afara fondului forestier, proprietate a Municipiului Sighişoara;

         Având în vedere Raportul de specialitate al Direcţiei Administrarea Patrimoniului prin care propune aprobarea împăduriirii unui hectar de teren extravilan şi a protocolului pentru împădurirea acestui hectar de teren aflat în proprietatea municipiului;


Având în vedere avizele favorabile ale tuturor comisiilor pe domenii de specialitate; 

În baza art. 36 (2) lit.”c” şi (9), art. 45 (3), art. 115 (1) lit. “b” din Legea nr. 215/2001, Legea Administraţiei Publice Locale, republicată,  cu modificările şi completările ulterioare;

H O T Ă R Ă Ş T E :

           Art.1. Se aprobă împădurirea unei suprafeţe de un hectar teren aflat în proprietatea municipiului, din afara fondului forestier, situat în Păşunea Corni, Tarlaua 4 Hetiur, parcela 252 – 0,6 ha şi parcela 253 – 0,4 ha, ocazionată de Luna plantării arborilor, teren identificat conform planului anexa nr. 1 la prezenta.
Art.2. Se aprobă Protocolul pentru împădurirea unei suprafeţe de un hectar teren din afara fondului forestier situat în Păşunea Corni, Tarlaua 4 Hetiur, parcela 252 – 0,6 ha şi parcela 253 – 0,4 ha, ocazionată de Luna plantării arborilor, care se va încheia între Regia Naţională a Pădurilor Romsilva prin Direcţia Silvică Mureş reprezentată prin Ocolul Silvic Sighişoara şi Municipiul Sighişoara, anexa nr. 2 la   prezenta.

Art.3. Se mandatează Primarul municipiului pentru semnarea protocolului menţionat la art. 2.
Art.4. Prezenta hotărâre se va comunica Ocolului Silvic Sighişoara.
Art.5. Primarul Municipiului Sighişoara şi Ocolul Silvic Sighişoara se încredinţează cu ducerea la îndeplinire a prezentei.  

  PREŞEDINTE DE ŞEDINŢĂ,





  Toth Tivadar









Contrasemnează ,









Secretarul municipiului,









Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Serviciul administraţie publică locală

1 ex. Toth Tivadar

9 ex.HG/FM

